Ehdotus neuvoston asetukseski (EY) maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta annetun asetuksen (EY) N:o 2597/97 muuttamisesta /* KOM/99/0063 lopull. - CNS 99/0048 */



Virallinen lehti nro C 070 , 13/03/1999 s. 0014



Ehdotus NEUVOSTON ASETUKSEKSI (EY) maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta annetun asetuksen (EY) N:o 2597/97 muuttamisesta (komission esittämä) PERUSTELUT Asetuksen (EY) N:o 2597/97 4 artiklassa säädetään tietyistä kulutukseen tarkoitetun maidon koostumusta koskevista vaatimuksista, joita sovelletaan 1 päivästä tammikuuta 1999. Mainitun artiklan d kohdassa täsmennetään, että täysmaidon rasvattoman kuiva-ainepitoisuuden on oltava vähintään 8,50 prosenttia (m/m). Mainitun asetuksen hyväksymistä edeltäneissä keskusteluissa eräät jäsenvaltiot ottivat esiin ne vaikeudet, joita tästä vaatimuksesta saattaa aiheutua niiden alueella tuotetun raakamaidon rasvattomasta kuiva-ainepitoisuudesta johtuen. Komissio lupasi yhden jäsenvaltion tieteellisiin ja tilastollisiin tutkimuksiin nojautuvan pyynnön perusteella ottaa vaatimuksen tutkittavakseen. Kaksi jäsenvaltiota on asiaan liittyen toimittanut komissiolle asiakirja-aineiston, joka osoittaa, että niiden alueella tuotettu raakamaito jää kautta vuoden tai osan vuodesta asetuksessa (EY) N:o 2597/97 säädetyn rasvattoman kuiva-ainepitoisuuden vähimmäismäärän alapuolelle. Tällainen tilanne saattaa aiheuttaa vakavia seurauksia kulutukseen tarkoitetun maidon tuotannolle näissä maissa, ja se voi jopa vaarantaa niiden kulutukseen tarkoitetun maidon saannin. Tästä syystä on suotavaa harkita asetuksen kyseisen säännöksen muuttamista tai poistamista. On syytä muistuttaa, että asetuksen (EY) N:o 2597/97 4 artiklan kulutukseen tarkoitetun maidon koostumusta koskevat säännökset on otettu maitotuotteiden tuotantoa ja markkinoille saattamista koskevista terveyssäännöistä annetusta direktiivistä 92/46/ETY. Näiden sääntöjen perustelu liittyi tarpeeseen taata kulutukseen tarkoitetun maidon vähimmäislaatu. Yhdenmukaisuuden vuoksi on katsottu toivottavaksi sisällyttää nämä säännökset kulutukseen tarkoitetun maidon kaupan pitämisen laatuvaatimuksia koskeviin säädöksiin. Lisäksi on korostettava, että kulutukseen tarkoitetun maidon koostumuksen osalta asetuksen (EY) N:o 2597/97 ensisijainen tavoite on ollut estää käytetyn raakamaidon kaikkinainen luvaton käsittely. Yhteisön alueella todettuja vähimmäisarvoja noudattavien vähimmäisvaatimusten vahvistamista ei voida pitää turvaverkkona. Niinpä esimerkiksi direktiivissä 92/46/ETY asetettu jäätymispistettä koskeva numeerinen vaatimus on korvattu raakamaidon ja kulutukseen tarkoitetun maidon jäätymispisteiden vertailevalla valvonnalla. Samoin komissio katsoo, että käytetyn raakamaidon proteiinipitoisuuden käsittelykiellon valvontaan on kiinnitettävä erityistä huomiota. Komissio katsoo näin ollen, että kulutukseen tarkoitetun maidon rasvatonta kuiva-ainepitoisuutta koskeva säännös voitaisiin poistaa, ilman että se vaarantaisi tuotteen laatua. Sitä vastoin komissio valvoo, että jäsenvaltiot pyrkivät välttämään kaikenlaista kulutukseen tarkoitetun maidon valmistukseen käytetyn raakamaidon luvatonta käsittelyä. Oheisessa asetusehdotuksessa säädetään näin ollen asetuksen (EY) N:o 2597/97 4 artiklan d kohdan poistamisesta. Ehdotus NEUVOSTON ASETUKSEKSI (EY) maito- ja maitotuotealan yhteistä markkinajärjestelyä koskevista lisäsäännöistä kulutukseen tarkoitetun maidon osalta annetun asetuksen (EY) N:o 2597/97 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), (1) EYVL C ottaa huomioon Euroopan parlamentin lausunnon (2), (2) EYVL C sekä katsoo, että 18 päivänä joulukuuta 1997 annetun neuvoston asetuksen (EY) N:o 2597/97(3) 4 artiklan d kohdassa säädetään, että kulutukseen tarkoitetun maidon rasvattoman kuiva-ainepitoisuuden on oltava vähintään 8,50 prosenttia (m/m) maidossa, jonka rasvapitoisuus on 3,5 prosenttia (m/m), tai vastaava pitoisuus, jos kyse on maidosta, jonka rasvapitoisuus on toinen; on todettu, että tietyissä jäsenvaltioissa kerätyn raakamaidon kuiva-ainepitoisuus jää kautta vuoden tai osan vuodesta mainitun pitoisuuden alapuolelle; tällainen tilanne saattaa vaarantaa kulutukseen tarkoitetun maidon säännöllisen saannin yhteisön tietyillä alueilla; 3 artiklan 2 kohdassa säädetyt maidon rasvatonta kuiva-aineosaa koskevat rajoitukset sekä 4 artiklassa säädetyt muut lisävaatimukset huomioon ottaen edellä tarkoitetun d kohdan poistaminen on suotavaa sen voimaantulosta lähtien, (3) EYVL L 351, 23.12.1997, s. 13. ON ANTANUT TÄMÄN ASETUKSEN: 1 artikla Poistetaan asetuksen (EY) N:o 2597/97 4 artiklan d kohta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>